*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 19ης Ιουλίου 1985

για την τροποποίηση της απόφασης 85/341/ΕΟΚ σχετικά με ορισμένα προστατευτικά μέτρα κατά της αφρικανικής πανώλης των χοίρων στο Βέλγιο

(85/403/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 64/432/ΕΟΚ του Συμβουλίου της 26ης Ιουνίου 1984 περί προβλημάτων υγειονομικού ελέγχου στον τομέα των ενδοκοινοτικών συναλλαγών ζώων που ανήκουν στα βοοειδή και χοιροειδή (1), όπως τροποποιήθηκε τελευταία από την οδηγία 85/320/ΕΟΚ (2), και ιδίως τα άρθρα 9, 9α και 9β,

την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 85/322/ΕΟΚ (4), και ιδίως τα άρθρα 8, 8α και 8β,

την οδηγία 80/215/ΕΟΚ του Συμβουλίου της 22ας Ιανουαρίου 1980 περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (5), όπως τροποποιήθηκε τελευταία με την οδηγία 85/321/ΕΟΚ (6), και ιδίως τα άρθρα 7, 7α και 7β,

Εκτιμώντας:

ότι διαπιστώθηκε στο Βέλγιο αφρικανική πανώλη των χοίρων·

ότι ο χαρακτήρας αυτής της επιζωοτίας αποτελεί κίνδυνο για το ζωικό κεφάλαιο των άλλων κρατών μελών, εξαιτίας του σημαντικού όγκου των συναλλαγών στον τομέα των ζωντανών χοιροειδών, των νωπών κρεάτων χοιροειδών και των προϊόντων με βάση το χοίρειο κρέας·

ότι, μετά από αυτή την επιζωοτία αφρικανικής πανώλης των χοίρων, η Επιτροπή θέσπισε, μεταξύ άλλων, την απόφαση 85/341/ΕΟΚ (7)·

ότι, λόγω των ενεργητικών μέτρων που έλαβαν οι βελγικές αρχές, είναι δυνατόν να προβλεφθεί η περιφερειοποίηση των περιοριστικών μέτρων στις συναλλαγές μόλις η ασθένεια περιορισθεί σε μια καθορισμένη περιοχή της βελγικής επικράτειας ·

ότι αποδεικνύεται απαραίτητο να αναπροσαρμοστεί η ακτίνα δράσης των περιοριστικών μέτρων κατά τρόπο που να λαμβάνεται υπόψη η εξέλιξη της ασθένειας και οι ενέργειες στις οποίες έχουν προβεί οι βελγικές αρχές·

ότι, στην περίπτωση μη εφαρμογής σ' ορισμένα προϊόντα με βάση το κρέας απαγορευτικών μέτρων, πρέπει σύμφωνα με το άρθρο 7 της οδηγίας 80/215/ΕΟΚ να προσδιορίζονται οι επεξεργασίες τις οποίες έχουν υποστεί τα προϊόντα·

ότι οι βελγικές αρχές σήμαναν τα χοίρεια κρέατα στη προσβεβλημένη ζώνη, κατά τη διάρκεια της οξείας προσβολής με την εθνική σφραγίδα και δεν χρησιμοποίησαν τη σήμανση που προβλέπεται στο άρθρο 5α της οδηγίας 72/461/ΕΟΚ· ότι, εφεξής, είναι μειωμένος ο κίνδυνος μολύνσεως που παρουσιάζεται από τα κρέατα που είναι εφοδιασμένα με αυτή τη σφραγίδα·

ότι η παρούσα απόφαση θα ανανεωθεί σε περίπτωση που η εφαρμογή της δημιουργήσει δυσχέρειες στη διάθεση των κοινοτικών προϊόντων·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 85/341/ΕΟΚ τροποποιείται ως εξής:

1. Στο άρθρο 1 παράγραφος 2, η ημερομηνία «21 Ιουνίου 1985» αντικαθίσταται από την ημερομηνία «19 Ιουλίου 1985».

2. Στο άρθρο 2 παράγραφος 3, η ημερομηνία «21 Ιουνίου 1985» αντικαθίσταται από την ημερομηνία «19 Ιουλίου 1985».

3. Στο άρθρο 2, προστίθεται η ακόλουθη παράγραφος 4:

«4. α) Τα περιοριστικά μέτρα που αναφέρονται στην παράγραφο 1 αίρονται για την περιοχή των κοινοτήτων Staden και Lendelede.

β) Τα περιοριστικά μέτρα που αναφέρονται στην παράγραφο 1 αίρονται για την περιοχή μιας των κοινοτήτων, εκτός από εκείνες που έχουν ήδη αναφερθεί στο στοιχείο α) και εκείνη του Lichtervelde που αναφέρθηκαν στο παράρτημα σημείο 2 πρώτη περίπτωση, ή για μια από τις εδαφικές ζώνες που αναφέρθηκαν στο παράρτημα, σημείο 2 δεύτερη, τρίτη και τέταρτη περίπτωση, για τα κρέατα που προέρχονται από ζώα που έχουν σφαγεί μετά την ημερομηνία κατά την οποία διαπιστώθηκαν οι κατωτέρω συνθήκες:

- πραγματοποιήθηκαν αιματολογικοί έλεγχοι για το 100 % των κοπαδιών που βρίσκονται στην κοινότητα ή στην εν λόγω εδαφική ζώνη,

- δεν εμφανίστηκε καμία νέα εστία, ούτε θετικό αιματολογικό αποτέλεσμα στο μέρος της περιοχής που αναφέρεται στο παράρτημα, σημείο 2.

Η Επιτροπή ανακοινώνει στα κράτη μέλη ότι διαπιστώθηκαν οι αναγκαίες συνθήκες για την άρση των περιοριστικών μέτρων για την περιοχή μιας κοινότητας ή μιας εδαφικής ζώνης. Η ανακοίνωση αυτή γίνεται με βάση τις διαπιστώσεις που ανακοινώθηκαν από το Βέλγιο.»

4. Το άρθρο 3 αντικαθίσταται από το ακόλουθο κείμενο:

«Άρθρο 3

1. Τα κράτη μέλη απαγορεύουν την εισαγωγή στο έδαφός τους προϊόντων με βάση το χοίρειο κρέας:

α) που προέρχονται από το μέρος του εδάφους του Βελγίου που οριοθετείται στο παράρτημα, σημείο 2, ή παρασκευάζονται με κρέατα που έχουν ληφθεί από ζώα που προέρχονται από αυτό το τμήμα του εδάφους· ή

β) παρασκευάζονται από κρέατα που έχουν ληφθεί από ζώα που έχουν σφαγεί μεταξύ της 15ης Ιανουαρίου και της 18ης Απριλίου 1985, προερχόμενα από το μέρος του εδάφους του Βελγίου που οριοθετείται στο παράρτημα, σημείο 1.

2. Ωστόσο, οι απαγορεύσεις δεν εφαρμόζονται στα κατωτέρω χοίρεια προϊόντα με βάση το κρέας:

α) προϊόντα με βάση το χοίρειο κρέας που έχουν παρασκευαστεί με χοίρεια κρέατα που ελήφθησαν από ζώα που έχουν σφαγεί πριν από τις 15 Ιανουαρίου 1985·

β) προϊόντα με βάση το χοίρειο κρέας που παρασκευάστηκαν από κρέατα που είναι εφοδιασμένα με τη σήμανση που προβλέπεται στο άρθρο 5α της οδηγίας 72/461/ΕΟΚ, και ανταποκρίνονται στους όρους που αναφέρονται ακολούθως στο σημείο i) ή στο σημείο ii):

i) προϊόντα με βάση το χοίρειο κρέας τα οποία υπέστησαν την επεξεργασία που αναφέρεται στο άρθρο 4 παράγραφος 1 στοιχείο α) της οδηγίας 80/215/ΕΟΚ και παρασκευάστηκαν, όσον αφορά τα κρέατα, υπό τους όρους που αναφέρονται στο άρθρο 4 παράγραφος 2 στοιχείο α) της οδηγίας 80/215/ΕΟΚ·

ii) προϊόντα με βάση το χοίρειο κρέας που παρασκευάστηκαν υπό τους εξής όρους:

- τα κρέατα πρέπει να ανταποκρίνονται στους όρους που αναφέρονται στο άρθρο 4 παράγραφος 2 στοιχείο α) της οδηγίας 80/215/ΕΟΚ·

- το χοίρειο κρέας πρέπει να είναι πλήρως απαλλαγμένο από κόκαλα και να έχουν αφαιρεθεί οι κυριότεροι λυμφατικοί αδένες·

- το κομμάτι του χοιρείου κρέατος που προορίζεται για επεξεργασία δεν θα πρέπει να έχει βάρος μεγαλύτερο από 5 χιλιόγραμμα·

- πριν από τη θέρμανση, κάθε κομμάτι του προαναφερόμενου κρέατος πρέπει να κλείνεται σε δοχείο που κλείνει ερμητικά·

- το κρέας μέσα στο δοχείο του πρέπει να υπόκειται σε θερμική επεξεργασία που ανταποκρίνεται στα ακόλουθα κριτήρια:

- το προϊόν πρέπει να διατηρεί θερμοκρασία τουλάχιστον 60 °C για ελάχιστο χρόνο τεσσάρων ωρών κατά τη διάρκεια το οποίου η θερμοκρασία πρέπει να φθάνει τουλάχιστον 70 °C κατά τη διάρκεια ενός ελάχιστου χρόνου 30 λεπτών,

- η θερμοκρασία ενός αντιπροσωπευτικού δείγματος από κάθε παρτίδα προϊόντος πρέπει να ελέγχεται συνεχώς μέσω μιας αυτόματης συσκευής καταγραφής της θερμοκρασίας που καταγράφει τη θερμοκρασία στην καρδιά του προϊόντος και στο εσωτερικό της συσκευής θερμάνσεως·

- καθ' όλη τη διάρκεια της επεξεργασίας, πρέπει να λαμβάνονται μέτρα για να προβλεφθεί κάθε δυνατή αναμόλυνση·

- πρέπει να εξασφαλισθεί αυστηρή τήρηση των προαναφερθέντων όρων·

- τα προϊόντα πρέπει να είναι εφοδιασμένα με ειδική συμπληρωματική σήμανση: «35-85», που τίθεται πλάι στην υγειονομική σήμανση.

3. Η λήψη των προϊόντων που αναφέρονται στην παράγραφο 2 πρέπει να πραγματοποιείται υπό διαρκή κτηνιατρικό έλεγχο. Επιπλέον, τα λαμβανόμενα προϊόντα πρέπει να προστατεύονται από κάθε αναμόλυνση. 4. Το υγειονομικό πιστοποιητικό, που προβλέπεται από την οδηγία 77/99/ΕΟΚ του Συμβουλίου της 21ης Δεκεμβρίου 1977 περί υγειονομικών προβλημάτων όσον αφορά τις ενδοκοινοτικές συναλλαγές στον τομέα των προϊόντων με βάση τα κρέατα (1) και συνοδεύει τα προϊόντα με βάση το κρέας χοιροειδών που αποστέλλονται από το Βέλγιο, πρέπει να συμπληρώνεται με την ακόλουθη ένδειξη: "Προϊόντα σύμφωνα με την απόφαση της Επιτροπής της 19ης Ιουλίου 1985"

5. Τα περιοριστικά μέτρα που αναφέρονται στην παράγραφο 1 στοιχείο α) αίρονται για τα προϊόντα με βάση το κρέας που παρασκευάστηκαν από κρέατα που ανταποκρίνονται στους όρους που προβλέπονται στο άρθρο 2 παράγραφος 4.

(1) ΕΕ αριθ. L 26 της 31. 1. 1977, σ. 85.»

Άρθρο 2

Τα κράτη μέλη τροποποιούν τα μέτρα που εφαρμόζουν στις συναλλαγές, ώστε να είναι σύμφωνα με την παρούσα απόφαση. Ενημερώνουν αμέσως την Επιτροπή.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 19 Ιουλίου 1985.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. 121 της 29. 7. 1964, σ. 1977/64.

(2) ΕΕ αριθ. L 168 της 28. 6. 1985, σ. 36.

(3) ΕΕ αριθ. L 302 της 31. 12. 1972, σ. 24.

(4) ΕΕ αριθ. L 168 της 28. 6. 1985, σ. 41.

(5) ΕΕ αριθ. L 47 της 21. 2. 1980, σ. 4.

(6) ΕΕ αριθ. L 168 της 28. 6. 1985, σ. 39.

(7) ΕΕ αριθ. L 179 της 11. 7. 1985, σ. 32.